ବଲାଙ୍ଗୀର/ଟିଟିଲାଗଡ,ତା୨୭-୦୧): ଦିନକୁ ଦିନ ତଥା ସାମ୍ପ୍ରତିକ ସମୟରେ ରକ୍ତ ର ଆବଶ୍ୟକତା ବୃଦ୍ଧି ପାଉଥିବା ବେଳେ ସାଧାରଣ ରକ୍ର ର ଅଭାବଯୋଗୁଁ ଦୁର୍ଦ୍ଦଶା ର ଶିକାର ହେବା ଦେଖାଯାଉଛି ।ତେବେ ଏହି ଆବଶ୍ୟକତା ଦୂର କରିବା ସହ ରକ୍ତ ଅଭାବ ଜନିତ ମୃତ୍ୟୁ ନ ଘଟୁ ଏଣୁ ରକ୍ତଦାନ ଶିବିର ଆୟୋଜନ କରଯିବା ଜରୁରୀ ହୋଇପଡ଼ିଛି । ସେହିପରି ଟିଟିଲାଗଡ ସ୍ଥିତ ମହାବୀର ପଞ୍ଚାୟତ ଧର୍ମଶାଳା ରେ ଅଖିଳ ଭାରତୀୟ ମାରୱାଡ଼ି ମହିଳା ସମ୍ମିଳନୀର ଟିଟିଲାଗଡ ଶାଖା ତରଫରୁ ରକ୍ତଦାନ ଶିବିର ଅନୁଷ୍ଠିତ ହୋଇଯାଇଛି ।
ଏଥିରେ ଷ୍ଟେଟ ବ୍ୟାଙ୍କ ଟିଟିଲାଗଡ ଶାଖା ସହଯୋଗ କରିଥିଲା । ବଜରଙ୍ଗ ଲାଲ ଜୈନଙ୍କ ନେତୃତ୍ବରେ ଆୟୋଜିତ ଏହି କାର୍ଯ୍ୟକ୍ରମରେ ଟିଟିଲାଗଡ ଏସଡିପିଓ ସୁରେନ୍ଦ୍ର ନାଥ ଶତପଥୀ ମୁଖ୍ୟ ଅତିଥି ଭାବେ ଯୋଗ ଦେଇଥିଲେ । ଟିଟିଲାଗଡ ଏସବିଆଇ ବ୍ୟାଙ୍କ୍ର ବ୍ୟାଙ୍କ୍ ମେନେଜର କରୁଣାକର କୁମୁଡ଼ା ସମ୍ମାନୀୟ ଅତିଥି ଭାବେ, ବଲାଙ୍ଗୀର ରେଡକ୍ରସର ରାମ ଦାସ ନାରାୟଣ, ମୋହନ ଲାଲ ଜୈନ ମୁଖ୍ୟ ବକ୍ତା ଭାବେ ଓ ମାରୱାଡ଼ି ମହିଳା ଶାଖାର ଅଧ୍ୟକ୍ଷ ସଙ୍ଗୀତ ଅଗ୍ରୱାଲ ମଞ୍ଚାସିନ ଥିଲେ । ଏହି କାର୍ଯ୍ୟକ୍ରମ ହ୍ୟୁମାନ ଡିଭୋସନ ଚେରିଟେବଲ୍ ଟ୍ରଷ୍ଟର ଜିଲ୍ଲା ସଭାପତି ମିଲନ କୁମାର ବାରିକଙ୍କ ସହଯୋଗ ଓ ଡ଼ା. ପିକେ ନାଏକଙ୍କ ତତ୍ତ୍ବାବଧାନରେ ଟିଟିଲାଗଡ ମୁଖ୍ୟ ଡାକ୍ତରଖାନାର ରକ୍ତଭଣ୍ଡାର ଟେକ୍ନିସିଆନ ଗଜେନ୍ଦ୍ରନାଥ ରାଉତ, ଇନ୍ଦ୍ରମଣି ମେହେର,ବିନୟ କୁମାର ସାହୁ, ଜୟରାମ ମଛଖଣ୍ଡ, ବଳରାମ ବେହେରା ଆଦି ସହଯୋଗ କରିଥିଲେ । ମୁଖ୍ୟ ଅତିଥି ଏସଡିପିଓ ଶ୍ରୀ ଶତପଥୀ ରକ୍ତଦାତା ମାନଙ୍କୁ ପ୍ରୋସାହିତ କରିଥିଲେ । ଏହି ଆୟୋଜିତ ରକ୍ତଦାନ ଶିବିର ରେ ପ୍ରାୟ ୪୨ ୟୁନିଟ ରକ୍ତ ସଂଗ୍ରହ ହୋଇଥିବା ସୂଚନା ପ୍ରଦାନ ।
